Diari Oficial de la Generalitat Valenciana


Sumari del DOGV 7195, del 20-01-2014 (2014/419)

DECRET 12/2014, de 17 de gener, del Consell, pel qual s'exclouen de la forest catalogada d'utilitat pública número 47, denominada Ombria de Mariola, situada en el terme municipal d'Agres i propietat de la Generalitat, els terrenys que en formen part i han perdut la condició de sòl forestal.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7195

Data del DOGV
:   20-01-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/419


Data del document
:   17-01-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Decret

DECRET 12/2014, de 17 de gener, del Consell, pel qual s'exclouen de la forest catalogada d'utilitat pública número 47, denominada Ombria de Mariola, situada en el terme municipal d'Agres i propietat de la Generalitat, els terrenys que en formen part i han perdut la condició de sòl forestal. [2014/419]  
D'acord amb el que disposen els articles 16 i 17 de la Llei 43/2003, de 21 de novembre, de Forests, i els articles 31, 32, 33 i 34 del Reglament de la Llei 3/1993, de 9 de desembre, de la Generalitat, Forestal de la Comunitat Valenciana, aprovat pel Decret 98/1995, de 16 de maig, del Consell, s'ha instruït l'expedient per a la descatalogació parcial i exclusió del Catàleg de Forests de Domini Públic i d'Utilitat Pública de la Província d'Alacant dels terrenys que formen part de la forest catalogada d'utilitat pública número 47, denominada Ombria de Mariola, situada en el terme municipal d'Agres i propietat de la Generalitat, i han perdut la condició de sòl forestal. S'han justificat plenament les circumstàncies que el motiven. Per tot això, cal dictar este decret.   
  
  
Per tant, a proposta de la consellera d'Infraestructures, Territori i Medi Ambient i amb la deliberació del Consell, en la reunió del dia 17 de gener de 2014,  
  
DECRETE  
  
Article 1. Descatalogació  
S'exclouen del Catàleg de Forests de Domini Públic i d'Utilitat Pública 0,184 hectàrees de terreny forestal que formen part de la forest d'utilitat pública de la província d'Alacant número 47 del Catàleg de Forests de Domini Públic i d'Utilitat Pública, denominada Ombria de Mariola, situada en el terme municipal d'Agres i propietat de la Generalitat.  
El perímetre que es descataloga és el que es detalla a continuació:  
  
 X Y  
715,769,70 4.295.001,24  
715,792,46 4.295.009,31  
715.810,05 4.295.027,04  
715.798,94 4.295.033,92  
715.786,50 4.295.054,03  
715.774,20 4.295.047,68  
715.765,07 4.295.048,74  
715.751,44 4.295.047,28  
  
  
Article 2. Modificació del Catàleg de Forests de Domini Públic i d'Utilitat Pública  
Es modifica la inscripció de la forest catalogada d'utilitat pública de la província d'Alacant número 47, denominada Ombria de Mariola, del Catàleg de Forests de Domini Públic i d'Utilitat Pública, d'acord amb els plànols i la resta de la documentació que hi ha en l'expedient. La inscripció queda de la manera següent:  
Forest: Ombria de Mariola.  
Número del Catàleg de Forests d'Utilitat Pública: 47.  
Terme municipal: Agres.  
Província: Alacant.   
Pertinença: Generalitat.  
Partit judicial: Alcoi.  
Superfície pública: 678,1335 ha.  
Superfície total: 714,5151 ha.  
Límits:   
Nord: finques particulars situades en el municipi d'Agres i el nucli urbà de la població.  
Este: terme municipal de Muro de Alcoy.  
Sud: termes municipals de Cocentaina i Bocairent.  
Oest: terme municipal d'Alfafara.  
Enclavaments: catorze, amb una superfície de 36,3816 ha.  
Enclavats: els enclavats a, a?, b, b?, c, c?, d, e f, g, h, i, j, k (parcel·la II) confronten pels quatre punts cardinals amb la forest.  
L'enclavament k (parcel·la I) limita pel nord, sud i est amb la forest, i per l'oest amb la línia de terme entre Agres i Bocairent.  
Dades registrals: inscrita en el Registre de la Propietat de Cocentaina, en el tom 1163, llibre 71, de l'Ajuntament d'Agres, i consta en el foli 93, finca registral 5374, inscripció 1a.  
Descripció de límits: és la mateixa descripció que arreplega l'Orde 5/2011, de 10 de maig, de la Conselleria de Medi Ambient, Aigua, Urbanisme i Habitatge, per la qual es va aprovar la delimitació de la forest (pàgines 21824 a 21524 del DOCV 26.05.2011), excepte el paràgraf sext de la pàgina 21612, el qual s'ha de modificar de la manera següent:  
  
On diu:   
«Des del piquet 62 al 70, la forest limita amb el nucli urbà d'Agres, primer amb el refugi forestal Garrido (que es troba dins de la forest), a continuació, amb diversos patis posteriors de distintes edificacions i finalment, amb un parc infantil (que es troba dins de la forest). A continuació, entre els piquets 70 i 79, la forest limita amb l'escenari de pedra i amb el camí que va a la Mola, a la partida de l'Assut».  
  
Ha de modificar-se i dir:  
«Des del piquet 62 al 70, la forest limita amb el nucli urbà d'Agres, primer amb el refugi forestal Garrido (que es troba dins de la forest), a continuació, amb el peu de marge del refugi forestal Garrido fins a la línia divisòria d'aigües al SE de la zona coneguda com l'Escaregola, i acaba amb l'extrem del carrer d'accés a l'escenari de pedra. A continuació, entre els piquets 70 i 79, la forest limita amb l'escenari de pedra i amb el camí que va a la Mola, a la partida de l'Assut».  
  
La resta de qüestions en relació amb la descripció resultant de la forest l'arreplega l'Orde 5/2011, de 10 de maig, de la Conselleria de Medi Ambient, Aigua, Urbanisme i Habitatge, que va aprovar la delimitació:  
Descripció dels enclavats: pàgines 21908 a 21153 del DOCV de 26 de maig de 2011.  
Vies pecuàries: pàgina 21414 del DOCV de 26 de maig de 2011.  
Espècies: pàgines 21072 a 21290 del DOCV de 26 de maig de 2011.  
Servituds: pàgina 21457 del DOCV del 26 de maig de 2011.  
  
Article 3. Costos de delimitació i amollonament  
Els costos de delimitació i amollonament derivats de la modificació del catàleg aniran a càrrec del Servici Territorial d'Urbanisme de la Direcció Territorial d'Alacant de la Conselleria d'Infraestructures, Territori i Medi Ambient.  
  
DISPOSICIÓ FINAL  
  
Única. Efectes  
Este decret produirà efectes des de l'endemà de la publicació en el Diari Oficial de la Comunitat Valenciana.  
Contra el present decret, les persones interessades podran interposar un recurs contenciós administratiu, en el termini de dos mesos comptadors a partir de l'endemà de la publicació d'este decret en el Diari Oficial de la Comunitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb les disposicions de l'article 10 i concordants de la Llei Reguladora de la Jurisdicció Contenciosa Administrativa.  
  
Tot això sense perjuí de la interposició del recurs potestatiu de reposició davant del Consell, en el termini d'un mes des de l'endemà de la publicació del present decret en el Diari Oficial de la Comunitat Valenciana, d'acord amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
  
València, 17 de gener de 2014  
  
El president de la Generalitat,  
ALBERTO FABRA PART  
  
La consellera d'Infraestructures, Territori i Medi Ambient,  
ISABEL BONIG TRIGUEROS